CELEX: 62014FN0098
Language: sk
Date: 2014-09-29 00:00:00
Title: Vec F-98/14: Žaloba podaná 29. septembra 2014 – ZZ/Rada

1.12.2014   
            
            
               SK
            
            
               Úradný vestník Európskej únie
            
            
               C 431/50
            
         Žaloba podaná 29. septembra 2014 – ZZ/Rada
   (Vec F-98/14)
   (2014/C 431/79)
   Jazyk konania: francúzština
   
      Účastníci konania
   
   
      Žalobca: ZZ (v zastúpení: M. Velardo, advokát)
   
      Žalovaná: Rada Európskej únie
   
      Predmet a opis sporu
   
   Čiastočné zrušenie dvoch oznámení zamestnancom Rady v rozsahu, v akom viažu náhradu cestovných výdavkov z miesta výkonu práce na miesto pôvodu a náhradu času na cestu na príspevok na expatriáciu a bydlisko v zahraničí, a zaviazanie žalovanej na náhradu škody za údajne spôsobenú majetkovú a nemajetkovú ujmu
   
      Návrhy žalobcu
   
   
               —
            
            
               zrušiť podľa článku 270 ZFEÚ rozhodnutie v Oznámení zamestnancom (ďalej len „OZ“) 13/14 (rozhodnutie č. 2/2014) z 9. januára 2014, ktorým sa menia podmienky času na cestu, po uplatnení článku 7 prílohy V služobného poriadku od 1. januára 2014, ako aj rozhodnutie v OZ 9/14 (rozhodnutie č. 12/2014), ktorým sa od 1. januára 2014 menia pravidlá cestovných výdavkov po uplatnení ustanovenia článku 8 prílohy VII služobného poriadku, zmeneného a doplneného nariadením Európskeho parlamentu a Rady (EÚ, Euratom) č. l023/2013 z 22. októbra 2013, ktorým sa mení Služobný poriadok úradníkov a Podmienky zamestnávania ostatných zamestnancov Európskej únie, uverejneným v Úradnom vestníku EÚ L 287 z 29. októbra 2013. Návrh na zrušenie je obmedzený na časť OZ, ktorá spája právo na náhradu cestovných výdavkov a na čas na cestu na príspevok na expatriáciu a bydlisko v zahraničí, ako aj na článok 6 OZ 9/14, ktorý zaviedol nové kritéria na určenie miesta pôvodu,
            
         
               —
            
            
               zaviazať žalovanú zaplatiť žalobcovi sumu 1 65  596,42 eura za spôsobenú majetkovú ujmu, ako aj sumu 40  000 eur za nemajetkovú ujmu,
            
         
               —
            
            
               zaviazať žalovanú zaplatiť úroky z omeškania a vyrovnávacie úroky vo výške 6,75 % za spôsobenú majetkovú a nemajetkovú ujmu,
            
         
               —
            
            
               zaviazať Radu na náhradu trov konania.